b'\n_START_ARTICLE_\nSupa Strikas\n_START_PARAGRAPH_\nSupa Strikas on Etel\xc3\xa4-Afrikassa valmistettava animaatio- ja sarjakuvasarja, joka kertoo maailman parhaasta jalkapallojoukkueesta. Sarjakuvaa on tehty jo yli sadan lehden verran, ja animaatiota on esitetty Etel\xc3\xa4-Afrikan lis\xc3\xa4ksi mm. Aasiassa ja Etel\xc3\xa4-Amerikassa 26:n jakson verran. Sarjakuvia tehd\xc3\xa4\xc3\xa4n n. 1,4 miljoonaa kopiota kuukaudessa 16 eri maassa. Sarjan juoni pohjautuu Supa Strikasin peleihin Super Leaguessa, jossa he kohtaavat vastustajia ymp\xc3\xa4ri maailmaa. Sarjan p\xc3\xa4\xc3\xa4henkil\xc3\xb6 on joukkueen hy\xc3\xb6kk\xc3\xa4\xc3\xa4j\xc3\xa4 Shakes. Strikasin vastustajat yritt\xc3\xa4v\xc3\xa4t usein voittaa huijaamalla keinolla tai toisella.\n_START_SECTION_\nTarina\n_START_PARAGRAPH_\nTarina alkaa Soweton kaupunginosasta, jossa Shakesin oma joukkue Soweto Stars taistelee piirisarjan mestaruudesta. Shakesin joukkue voittaa ottelun, ja h\xc3\xa4n saa kutsun Supa Strikasiin, jossa h\xc3\xa4nen is\xc3\xa4ns\xc3\xa4 Jomo oli luonut maineikkaan uran. Shakes p\xc3\xa4rj\xc3\xa4\xc3\xa4 ensimm\xc3\xa4isiss\xc3\xa4 harjoituksissaan hyvin ja p\xc3\xa4\xc3\xa4see vaihtopenkille ensimm\xc3\xa4isess\xc3\xa4 ottelussaan. Pian Shakes p\xc3\xa4\xc3\xa4see kent\xc3\xa4lle n\xc3\xa4ytt\xc3\xa4m\xc3\xa4\xc3\xa4n taitonsa, mutta j\xc3\xa4nnitt\xc3\xa4\xc3\xa4 niin paljon, ettei mik\xc3\xa4\xc3\xa4n onnistu. Eik\xc3\xa4 tilannetta helpota se, ett\xc3\xa4 joukkueen hy\xc3\xb6kk\xc3\xa4\xc3\xa4j\xc3\xa4 Joe Thobela on lietsonut koko joukkueen Shakesia vastaan. Kukaan ei anna sy\xc3\xb6tt\xc3\xb6j\xc3\xa4 Shakesille, ja lopulta valmentaja joutuu ottamaan h\xc3\xa4net vaihtoon. Shakes saa kuitenkin uuden mahdollisuuden ottelussa Mighty Villaa vastaan, ja kun Thobela otetaan vaihtoon, on Shakesin n\xc3\xa4yt\xc3\xb6n paikka. H\xc3\xa4n tekee kaksi upeaa maalia sek\xc3\xa4 allekirjoittaa joukkueen kanssa sopimuksen, ja h\xc3\xa4nest\xc3\xa4 tulee Strikas-fanien sankari. My\xc3\xb6hemmin Joe Thobela eroaa joukkueesta. Sarjakuvan piirrosj\xc3\xa4lki muuttuu huomattavasti viimeistellymm\xc3\xa4ksi noin 20 numeron j\xc3\xa4lkeen._NEWLINE_Lopulta Strikas voittaa liigamestaruuden, ja p\xc3\xa4\xc3\xa4see karsimaan kansainv\xc3\xa4liseen Super Leagueen - liigaan, jossa t\xc3\xa4hdet syntyv\xc3\xa4t. Strikas voittaa karsinnan ja p\xc3\xa4\xc3\xa4see Super Leagueen mukaan, jossa se pelaa viel\xc3\xa4kin.\n_START_SECTION_\nHistoria\n_START_PARAGRAPH_\nEnsimm\xc3\xa4inen Supa Strikas -sarjakuva julkaistiin Etel\xc3\xa4-Afrikassa vuonna 2000. Julkaisun j\xc3\xa4lkeen lehti sai paljon suosiota my\xc3\xb6s muualla Afrikassa, ja vuonna 2002 sarjakuvaa oli saatavilla Namibiassa, Botswanassa, Nigeriassa, Keniassa ja Ugandassa. Sarjakuvalla on sponsorisopimuksia joidenkin yritysten , kuten Niken, Caltexin ja joidenkin Etel\xc3\xa4-Afrikkalaisten yritysten kanssa. Sponsoriyritysten mainokset ovat n\xc3\xa4ht\xc3\xa4viss\xc3\xa4 esim. Strikasin kotistadionin mainostauluilla. Sarja perustuu Vusi "Shakes" Mokenaan, nuoreen hy\xc3\xb6kk\xc3\xa4\xc3\xa4j\xc3\xa4lupaukseen Soweton alueelta Johannesburgista. Nyky\xc3\xa4\xc3\xa4n sarjakuvaa on saataviissa halki Afrikan, Etel\xc3\xa4-Amerikassa(Kolumbia, El Salvador, Panama, Brasilia, Honduras ja Guatemala) ja Aasiassa (Malesia ja Filippiinit). Euroopassa sarjakuvaa julkaisivat mm. Norjassa, Ruotsissa ja Suomessa Boing-jalkapallokerho. My\xc3\xb6hemmin Supa Strikasista alettiin julkaista my\xc3\xb6s animaatiosarjaa. Yksi jakso kest\xc3\xa4\xc3\xa4 noin 22 minuuttia. Sarjaa alettiin n\xc3\xa4ytt\xc3\xa4\xc3\xa4 ainakin Etel\xc3\xa4-Afrikassa vuoden 2009 alusta.\n_START_SECTION_\nJoukkueet\n_START_PARAGRAPH_\nSarjassa esiintyy monia joukkueita. aivan ensimm\xc3\xa4isiss\xc3\xa4 sarjakuvissa mukana on vain Etel\xc3\xa4-Afrikan mestaruussarjassa pelaavia joukkueita. Strikasin voitettua mestaruuden se p\xc3\xa4\xc3\xa4si pelaamaan Super Leagueen, jossa se pelaa uudemmissa sarjakuvissa sek\xc3\xa4 kaikissa animaatiojaksoissa. Seuraavassa on listattu Super Leaguen joukkueita:_NEWLINE_Supa Strikas: Sarjakuvan p\xc3\xa4\xc3\xa4joukkue, joka on kotoisin Etel\xc3\xa4-Afrikasta. Aluksi joukkueen pelaajisto koostui l\xc3\xa4hinn\xc3\xa4 afrikkalaisista pelaajista, mutta nyky\xc3\xa4\xc3\xa4n joukkueessa pelaa my\xc3\xb6s paljon ulkomaalaisia. Joukkuetta valmentaa David Ledige, jota usein kutsutaan nimell\xc3\xa4 Coach._NEWLINE_Invincible United: Strikasin p\xc3\xa4\xc3\xa4vastustaja, joka on my\xc3\xb6s kotoisin Etel\xc3\xa4-Afrikasta. Joukkueen valmentaja on Vince Mashona, joka ei kaihda keinoja voittaakseen vastustajan. Vince on my\xc3\xb6s vihainen Shakesin is\xc3\xa4lle, koska t\xc3\xa4m\xc3\xa4 j\xc3\xa4tti h\xc3\xa4net t\xc3\xa4m\xc3\xa4n pelaaja-aikana varjoonsa._NEWLINE_Iron Tank FC: Joukkue Saksasta, jonka pelityyli on aggressiivinen. Pelaajat ovat kookkaita ja voimakkaita. Joukkueen t\xc3\xa4htipelaajia on mm. puolustaja Johann \xc3\x9cber._NEWLINE_Club Palmantieri: Joukkue Brasiliasta, jonka pelitapa on nimelt\xc3\xa4\xc3\xa4n " The Palmantieri Way". Se koostuu nopeudesta, tasapainosta ja ketteryydest\xc3\xa4. Joukkuetta valmentaa Edwin. Joukkueessa pelaa my\xc3\xb6s ex-Strikas pelaaja, Khanya Khuzywao._NEWLINE_FC Barka: Joukkue on Espanjasta, ja sill\xc3\xa4 on yhtetyksi\xc3\xa4 FC Barcelonaan. Joukkueen t\xc3\xa4htipelaaja on hy\xc3\xb6kk\xc3\xa4\xc3\xa4j\xc3\xa4 Riano._NEWLINE_FC Nakama: Nakama on Japanista. Sit\xc3\xa4 valmentaa Ura Giri, jonka aatteeseen kuuluu, ettei kukaan saa pett\xc3\xa4\xc3\xa4 joukkuettaan vaihtamalla seuraa. Joukkueen t\xc3\xa4htipelaajiin kuuluu Miko Chen. Kieppuva tiikeri on entinen Nakaman pelaaja, ja h\xc3\xa4nelle Ura Giri on vihainen._NEWLINE_FC Technicali: Technicali k\xc3\xa4ytt\xc3\xa4\xc3\xa4 elektroniikkaa eniten koko sarjassa. Joukkuetta valmentaa Toni Vern. Technicali on kotoisin Yhdysvalloista._NEWLINE_The Azul: Azul on kotoisin Meksikosta. Se tunnetaan liigan kookkaimmasta ja parhaimmasta maalivahdista, De Los Santosista. Joukkuetta valmentaa Honcho Gomez._NEWLINE_Sa Ming United: Joukkue Kiinasta. Esiintynyt vain yhden jakson alussa._NEWLINE_Sultan: Joukkue Arabiemiraateista tunnetaan hy\xc3\xb6kk\xc3\xa4\xc3\xa4j\xc3\xa4kolmosistaan nimelt\xc3\xa4 Amal-3, mutta heid\xc3\xa4t erotettiin jaksossa Amal 3\'s a crowd. Joukkuetta valmentaa Sheikh Ali Zaman._NEWLINE_FC Colossus: Joukkue Irlannista, joka on kovaotteinen ja isokokoinen. Valmentajana toimii Nick Kickalopolous._NEWLINE_FC Orion: Joukkue Ranskasta, jonka t\xc3\xa4htihy\xc3\xb6kk\xc3\xa4\xc3\xa4j\xc3\xa4 on Andrec Meda. Joukkueen erikoisuus on ilmapeli. Joukkuetta valmentaa Professor Black._NEWLINE_FC Hydra: Joukkue Ranskasta, jonka stadion kelluu meress\xc3\xa4. T\xc3\xa4st\xc3\xa4 syyst\xc3\xa4 stadionin ruoho kasvaa huonosti ja kentt\xc3\xa4 on melkein hiekkaa._NEWLINE_FC Cosmos: Toinen joukkue Yhdysvalloista. Joukkueen johtajia ovat Ninja ja Bolo.'